Ego Guido, dominus de Mellegniaco, notum facio universis presentibus et futuris quod Doetus, dominus de Flonniaco, in presentia mea, in ultima voluntate legavit domui Pontiniaci, pro remedio anime sue, unum modium avene in costumis de Flonniaco, singulis annis percipiendum, in festum S. Remigii, et centum solidos provin. in eodem festo Sancti-Remigii annuatim percipiendos in redditibus suis de Flonniaco, pro anniversario suo faciendo ita, tamen, quod dominus de Flonniaco qui tenebit costumas illas, reddet domui Pontiniaci, in dicto festo Sancti-Remigii, modium avene cum centum solidis. Et hoc laudaverunt et concesserunt Bura, uxor ejus, et Godwinus, filius ejus, et Sedelina et Luqueta, filie ejus., etc. Actum, anno Domini Mº CCº XXº septimo.